Къэрал гъунапкъэм фыщысакъ
Урысей ФСБ-м Къэбэрдей-Балъкъэрым щиIэ гъунапкъэхъумэ управленэм хъыбар къызэритамкIэ, нэгъабэ елъытауэ цIыху нэхъыбэм абы зыхуагъазэ хъуащ гъунапкъэхъумэ щIыпIэм ихьэн папщIэ хуит ящIыну. Хэти лэжьыгъэ зэмылIэужьыгъуэхэр абы щызэфIегъэкI, хэти зыплъыхьакIуэ йожьэ.
Альпинизмэмрэ бгым дэпщеинымрэ зыфIэхьэлэмэтхэр хуабжьу дехьэх Шэрэдж щIыналъэм щыIэ къуршхэм, псом хуэмыдэу «Безенги блыным». Къыхэгъэщыпхъэщ абы и Iуащхьэхэр Урысей Федерацэмрэ Куржымрэ я къэрал гъунапкъэм зэрыхуэ- зэр. Абы къыхэкIыу цIыхухэм хъыбар ирагъащIэ Гестола, Шхарэ, Джанги-Тау, нэгъуэщI лъагапIэхэми дэкIуеин папщIэ Гъунапкъэхъумэ управленэм и арэзыныгъэ къеIыхын зэрыхуейр. ИджыпстукIэ абыхэм цIыхухэр ягъакIуэркъым.
Апхуэдэу щыт пэтми, языныкъуэ турист-рекреацэ IэнатIэхэм гулъытэншэу къагъанэ гъунапкъэхъумэ щIыпIэм зыгъэпсэхуакIуэхэр хабзэм къезэгъыу зэрыщыIэн хуейр. Къапщтэмэ, 2016 гъэм фокIадэм и 7-м Шэрэдж районым щаубыдащ «Безенги блы- ным» и деж хуитыныгъэ ямыIэу Урысей Федерацэм и къэрал гъунапкъэм зэпрыкIыным метрищэ фIэкIа къэмынэжауэ къыщыхутахэр. Хабзэр къызэрызэпаудам къыхэкIыу, ахэр административнэ жэуапым ирашэлIащ икIи дэтхэнэми къуэдыуэ сом мин зырыз ирагъэтащ.
Къэбэрдей-Балъкъэрым и хьэщIэхэр хуэсакъыпхъэщ щIыпIэр езыгъэлъагъуну къезышэкIхэр къыщыхахкIэ. Гъунапкъэхъумэ щIыпIэм умыщIэххэу абыхэм хабзэр къыщызэпаудынкIэ хъунущ икIи псори бэлыхь хагъэхуэфынущ.
Къаудыгъу Заур.
